Polisie in KZN onder 'beleg' | Maroela Media
Die minister van polisie, Bheki Cele, is Donderdag na KwaZulu-Natal waar vier polisiebeamptes die afgelope week in afsonderlike voorvalle vermoor is.
Sersante Makhosaze Mdlangathi en Mfikelwa Mtolo, verbonde aan onderskeidelik die Plessislaer- en Richmond-polisiestasie, is voorgelê en deur gewapende aanvallers in Taylor's Halt in die uMngungundlovu-distrik vermoor.
Niemand is nog in verband met enige van die moorde aangekeer nie. Die Valke ondersoek die voorvalle.
Cele glo die polisie is "onder beleg in die provinsie".
"Ons kan nie vier van ons polisiebeamptes in die lykshuis hê en maak asof dit normaal is nie. Of hulle nou aan diens was of nie, dit is duidelik dat hulle geteiken is deur misdadigers wat vasbeslote is om die gemeenskap te terroriseer.
"Dit is ook uiters kommerwekkend dat die aanvalle meestal in KwaZulu-Natal en die Wes-Kaap voorkom – provinsies waar ons 'n beroep op mense doen om enige inligting wat kan help om die moordenaars aan die pen te laat ry, aan die polisie te gee."
Cele het terselfdertyd 'n toneel in Eshowe besoek waar ses familielede die afgelope naweek vermoor is.
'n Verdagte, ook 'n lid van die familie, is reeds in hegtenis geneem. Die verdagte het na bewering eers die deur met 'n byl oopgebreek en toe glo ses familielede, tussen agt en 70 jaar oud, doodgeskiet.
Die minister het die spoedige inhegtenisneming geloof.
KwaZulu-Natal moorde polisie
Donkerste Afrika op sy ergste.
Ja ek stem saam Dup… hulle sou dit gewaag het in die ou bedeling…toe polisie nog polisie was…
Boere is dit al lankal gewoond. Hulle weet nie of hulle môre nog die son sal sien opkom nie.
Sy mense word links & regs vermoor masr hy kuier op Nkandla
Oompie met die hoed net die volgende.Jy spreek jou nie uit oor boere en hulle vrouens en kinders wat in lykshuise opeindig nie.'n Tweejarige dogtertjie is saam met haar pa en ma tereggestel in Lindley.Jy is nie jou lede waardig nie